കുട്ടികള് സ്കൂളിലെത്താന് സമ്മതപത്രം പ്രതിഷേധവുമായി രക്ഷിതാക്കള് സ്വന്തംലേഖകന് തൃശൂര്: സ്കൂള് തുറക്കുന്നതിന്റെ ഭാഗമായി കുട്ടികളുടെ എല്ലാ ഉത്തരവാദിത്വവും തങ്ങളുടേതാണെന്ന സമ്മതപത്രം നല്കണമെന്നുള്ള നിര്ദേശത്തിനെതിരെ രക്ഷിതാക്കള് രംഗത്ത്. സമ്മതപത്രം ഒപ്പിട്ടു നല്കിയാല് മാത്രമേ കുട്ടികളെ സ്കൂളുകളിലേക്കു വിടാ ന് പാടുള്ളൂവെന്നാണു നിര്ദേശം. കോവിഡിന്റെ പശ്ചാത്തലത്തില് നവംബര് ഒന്നു മുതല് സ്കൂള് തുറക്കുന്പോള് കോവിഡ് പ്രോട്ടോകോള് അനുസരിച്ച് സ്കൂളിന്റെ നിര്ദേശങ്ങള് അനുസരിച്ച് കുട്ടിയെ സ്കൂളില് വിടാ ന് എനിക്കു സമ്മതമാണെന്നാണ് ഒപ്പിട്ടു വാങ്ങുന്നത്. സമ്മതപത്രങ്ങള് രക്ഷിതാവ് ഒപ്പിട്ട് അധ്യാപകര്ക്കു നല്കണം. ഇത്തരത്തില് സമ്മതപത്രം ഒപ്പിട്ടു വാങ്ങി സ്കൂള് അധികൃതര് കൈയൊഴിയുന്ന രീതിക്കെതിരെയാണു പ്രതിഷേധം ഉയരുന്നത്. സ്കൂളുകളില് കുട്ടികളെ കോവിഡ് പ്രോട്ടോകോള് അനുസരിച്ചുതന്നെയാണ് ഇരുത്തി പഠിപ്പിക്കുകയും മറ്റു പ്രവര്ത്തനങ്ങളും ചെയ്യിപ്പിക്കുന്നതെന്ന് എങ്ങനെയാണു തങ്ങള്ക്ക് ഉറപ്പു നല്കാന് കഴിയുകയെന്ന് രക്ഷിതാക്കള് ചോദിക്കുന്നു. അധ്യാപകരാണു രക്ഷിതാക്കള്ക്ക് സത്യവാങ്ങ്മൂലം ഒപ്പിട്ടു നല്കേണ്ടത്. എന്നാല്, കുട്ടികള്ക്ക് എന്തെങ്കിലും സംഭവിച്ചാല് തങ്ങള്ക്ക് യാതൊരു ഉത്തരവാദിത്വവുമില്ലെന്ന നിലപാടാണു സ്കൂള് അധികൃതര് ഇത്തരം സത്യവാങ്ങ്മൂലം എഴുതി വാങ്ങിക്കുന്നതിലൂടെ വ്യക്തമാക്കുന്നത്. മുപ്പതും നാല്പതും കുട്ടികളുള്ള ക്ലാസുകളില് എങ്ങനെയാണു കോവിഡ് പ്രോട്ടോകോള് അനുസരിച്ച് വിദ്യാര്ഥികളെ ഇരുത്തുകയെന്നതു ധാരണയായിട്ടില്ല. ഷിഫ്റ്റ് സന്പ്രദായം അനുസരിച്ച് കുട്ടികളെ വരുത്തുമെന്നാണു പറയുന്നത്. ഇങ്ങനെ ഷിഫ്റ്റ് സ്ന്പ്രദായം ഉണ്ടായാല് പോലും ഒരു ദിവസം എല്ലാ കുട്ടികളെയും വരുത്താനാകില്ല. കൂടാതെ കുട്ടികളെ കൊണ്ടുവരാന് എങ്ങനെ സംവിധാനമൊരുക്കുമെന്നതിലും വ്യക്തതയില്ലെന്നു രക്ഷിതാക്കള് വ്യക്തമാക്കി.